CELEX: 62013CN0277
Language: et
Date: 2013-05-21 00:00:00
Title: Kohtuasi C-277/13: 21. mail 2013 esitatud hagi — Euroopa Komisjon versus Portugali Vabariik

10.8.2013   
            
            
               ET
            
            
               Euroopa Liidu Teataja
            
            
               C 233/2
            
         21. mail 2013 esitatud hagi — Euroopa Komisjon versus Portugali Vabariik
   (Kohtuasi C-277/13)
   2013/C 233/02
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: P. Guerra e Andrade ja F.W. Bulst)
   
      Kostja: Portugali Vabariik
   
      Hageja nõuded
   
   
               —
            
            
               Tuvastada, et kuna Portugali Vabariik ei ole võtnud vajalikke meetmeid, et korraldada valikumenetlus teenuste osutajate vahel, kellel on lubatud osutada maapealse käitluse, pagasi- ja perroonikäitluse ning lastimise ja teadete edastamise teenuseid Lissaboni, Porto ja Faro lennujaamades, siis on Portugali Vabariik rikkunud nõukogu 15. oktoobri 1996. aasta direktiivi 96/67/EÜ (1) juurdepääsu kohta maapealse käitluse turule ühenduse lennujaamades artiklit 11;
            
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   Kuna Portugali Vabariik ei ole avanud maapealse käitluse turgu, et korraldada valikumenetlus teenuste osutajate vahel, siis on Portugali Vabariik rikkunud liidu õigust.
   Kuna maapealse käitluse teenuste osutajate, kellel on lubatud osutada seda liiki pagasi- ja perroonikäitluse ning lastimise ja teadete edastamise teenuseid, arv on piiratud, siis oleks Portugali riik pidanud korraldama valikumenetluse vastavalt direktiivi 96/67/EÜ artiklile 11. Lisaks oleks nimetatud menetlus tulnud korraldada selliselt, et eelnevalt on konsulteeritud lennujaama kasutajate komiteega. Teiseks tuleb maapealse käitluse teenuste osutajad valida kõige rohkem seitsmeks aastaks, nagu näeb ette direktiivi 96/67/EÜ artikli 11 punkt d.
   
      (1)  EÜT L 272, lk 36; ELT eriväljaanne 07/02, lk 496.